kardosdrur/scandi-wiki huggingface dataset:
Republikken Altaj

Republikken Altaj (, ; ataj: Алтай Республика, ) er en af 21 autonome republikker i Den Russiske Føderation. Republikkens har et areal på  km² og (2016) indbyggere. Republikkens hovedstad er Gorno-Altajsk.

Geografi 
Republikken Altaj ligger i Asiens geografiske midtpunkt, hvor den sibirske taiga møder de centralasiatiske stepper og Mongoliets halvørkener.

Grænser 
Republikken grænser til Kemerovo oblast og Republikken Khakasija i nord, Republikken Tyva i øst, Mongoliet, Kina og Kasakhstan i syd og Altaj kraj i vest.

Altajbjergene udgør en stor del af republikken, som er kendt for sin uberørte natur.

Referencer

Eksterne henvisninger 

 Republikken Altaj officielle hjemmeside 
 Kommersantartikel

 
Etableret i 1922
Joris Voorn

Joris Voorn er en DJ og Producer fra Holland. Han modtog DJ Awards for Breakthrough DJ of the Year i 2009. Han har også været nomineret til Best Tech House DJ ved samme prisuddeling i 2010 og årene 2012-2014.

Diskografi 
 Future History (SINO, 2004)
 From A Deep Place (Green, 2007)
 Nobody Knows (Green, 2014)
 Four (Spectrum, 2019)

Referencer

Eksterne henvisninger 
 

Musikere fra Nederlandene
Alexis Jordan

Alexis Jordan er en pop/R&B-sangerinde fra USA. Alexis Jordan er blandt andet kendt for sin deltagelse i America's Got Talent i 2006.

Eksterne henvisninger 

Sangere fra USA
Dead or Alive

Dead Or Alive var et New Wave-band fra Storbritannien, der var aktive fra 1980 til 2016. De er særligt kendt for numre som "You Spin Me Round (Like a Record)" og "Brand New Lover".

Diskografi 
 Sophisticated boom boom (1984)
 Youthquake (1985)
 Rip it up (1986)
 Mad bad and dangerous to know (1986)
 Nude (1989)
 Nukleopatra (1995)

Musikgrupper fra Storbritannien
Luke Chambers

Luke Chambers (født 28. september 1985 i Kettering, England) er en engelsk fodboldspiller, der spiller som forsvarsspiller hos Championship-klubben Ipswich Town FC. Han har spillet for klubben siden 2012. Tidligere har han, på både ungdoms- og seniorplan, repræsenteret Northampton.

Chambers spillede sin debutkamp for Nottingham Forest den 3. februar 2007 i et opgør mod Bradford.

Referencer

Eksterne henvisninger 

 Footballdatabase.eu spillerinfo

Fodboldspillere fra England
Fodboldspillere fra Northampton Town F.C.
Fodboldspillere fra Nottingham Forest F.C.
Fodboldspillere fra Ipswich Town F.C.
Bedouin Soundclash

Bedouin Soundclash er et Reggae-band fra Canada.

Musikgrupper fra Canada
Skee-Lo

Skee-Lo er en rapper fra USA.

Diskografi 
 I wish (1995)

Musikere fra USA
Mikkel Engel Gemzøe

Mikkel Engel Gemzøe, bedre kendt som Crash Vanderbilt er en sanger og producer fra Danmark.

Tjek fødsels- og dødsår
Musikere fra Danmark
Gyptian

Windel Beneto Edwards, (født 25. oktober 1983) bedre kendt som Gyptian er en Reggae-sanger fra Jamaica.

Diskografi

Albums

EP'er 
SLR (2012), VP

Singler

Featured singler 
Mr. Vegas (featuring Teairra Mari & Gyptian) – "Pum Pum Shorts"
Mary J. Blige (featuring Busta Rhymes og Gyptian) – "Anything You Want" (Japanese edition Wal-Mart bonus tracks & Australian edition iTunes Store bonus tracks) fra albummet My Life II... The Journey Continues (Act 1)
Junior X (featuring Gyptian) – "Destiny"
Ice Prince (featuring Gyptian) – "Magician"

Referencer

Eksterne henvisninger 

Musikere fra Jamaica
Neon Trees

Neon Trees er et indie/pop/rock-band fra USA. Gruppen er især kendt for deres hit: "Animal".

Indierockgrupper fra USA
Musikgrupper fra USA
Yello

Yello er et schweizisk elektronisk band, der blev dannet i Zürich i 1979. I størstedelen af sin historie har det været en duo bestående af Dieter Meier og Boris Blank; Carlos Perón der var med til at grundlægge gruppen forlod den igen i 1983.

Deres lyd er ofte karakteriseret af usædvanlige musiksamples og vægt på rytme, med Meier som forsanger og tekstforfatter og Blank der står for musikken. Blandt deres bedst kendte sange er "Oh Yeah" (1985), som har optrådt i mange film og tv-serier inkl. Ferris Bueller's Day Off, The Secret of My Success, Uncle Buck og The Simpsons; og "The Race" (1988), der toppede som nummer 7 på UK Singles Chart. Bandet har udgivet 14 studiealbums siden 1980.

Diskografi 
 Solid Pleasure (1980)
 Claro Que Si (1981)
 You Gotta Say Yes to Another Excess (1983)
 Stella (1985)
 One Second (1987)
 Flag (1988)
 Baby (1991)
 Zebra (1994)
 Pocket Universe (1997)
 Motion Picture (1999)
 The Eye (2003)
 Touch Yello (2009)
 Toy (2016)
 Point (2020)

Eksterne henvisninger

Noter 

Musikgrupper fra Schweiz
Hook

Hook er en amerikansk eventyrfilm fra 1991 instrueret af Steven Spielberg, med Dustin Hoffman, Robin Williams, Julia Roberts, Bob Hoskins og Maggie Smith i hovedrollerne. Filmen er baseret på J.M. Barries Peter Pan og handlingerne i filmen er en fortsættelse til hændelserne i bogen. Den fokuserer på den voksne Peter Pan som har forglemt sin barndom. Selv om den modtog blandet kritik, blev den en af de mest indbringende film i 1991. Filmen havde premiere i USA 11. december 1991.

Medvirkende 
 Robin Williams som Peter Banning / Peter Pan
 Dustin Hoffman som Kaptajn James Klo
 Julia Roberts som Klokkeblomst
 Bob Hoskins som Styrmand Smisk
 Glenn Close som Gutless
 Gwyneth Paltrow som Wendy Darling
 Maggie Smith som Farmor Wendy
 Caroline Goodall som Moira

Eksterne henvisninger 
 

Amerikanske film fra 1991
Komediefilm fra USA
Eventyrfilm fra USA
Fantasyfilm fra USA
Engelsksprogede film
Film baseret på skuespil
Film instrueret af Steven Spielberg
Kârale Andreassen

Kârale Andreassen (1890 i Tasiilaq – 1934) (også skrevet Kaarale, Karâle og Karalé og Karale) var en grønlandsk lærer, overkateket i Kuummiut og kunstner (moderne nordisk romantik) kendt for tegninger og illustrationer af bl.a. traditionelle tupilakker og naturscener. Fødselsdagen angives til 15. aug. af Fisker, 15. maj af Geertsen.

Søn af en af inuitternes åndelige ledere, åndemaneren Mitsivarniánga (Sugeren) og moderen Pisêrajik (Snespurven) og døbt som en af de 8 første østgrønlændere midt i april 1899 af pastor F. C. P. Rüttel, 5 år efter bopladsen Tasiilaq blev oprettet efter 'opdagelsen' af samfundet i 1884. Faderen fik senere som kristent døbt navnet Andreas, deraf efternavnet Andreassen.

Kârales tegnefærdigheder og stil blev stærkt præget af kateketen, grønlænderen Henrik Lund, der underviste Kârale.

I 1910 ankom han til Nuuk for at læse på seminariet, hvor han kom i kontakt med mange andre kunsteriske stilarter. På en noget omfangsrig hjemtur fra Nuuk til Tassilaq boede Karâklek en tid hos Knud Rasmussens forældre i Lynge i Nordsjælland. I Tasiilaq gifter han sig med Johanne og udvikler den grønlandsk-danske lokale kultur bl.a. i kraft af sin lærergerning.

Knud Rasmussen besøgte 1919 Tasiilaq på sin 4. Thuleekspedition og Kârale fungerede som bl.a. fortæller af de gamle, lokale sagn, som han var godt bekendt med gennem sin fars virke som åndemaner og som illustrator af Knuds beretning. Disse præcise og sigende tegninger af sagnens verden, lokale naturliv og portrætter anses for Kârales bedste værk og udbredte hans ry som kunstner i verdensklasse. Tegningerne med blyant suppleredes fra 1920'erne med tusch og blæk. Enkelte oliemalerier er også udført bl.a. Fjordlandskab.

Kârale var Knud Rasmussens bindeled til lokalbefolkningen og den originale kultur i forbindelse med optagelserne til spillefilmen Palos brudefærd, hvor han bl. stod for lyd og stemmer.
Tilblivelsen af filmen tilskrives for en stor del ham jf. bogen 'Tasiilaq'(1) s. 216.

Kârale slutter sit korte liv i 1934 på toppen med at lave de største 3 tegninger i sin karriere (i følge maleren Geertsen). Dødsårsagen er ikke oplyst, men det kan bemærkes at være i tidsmæssig sammenhæng med hans ophold i Danmark og umiddelbare tilbagerejse til Tasiilaq, hvor en uvant infektion måske er en nærliggende forklaring.

Galleri

Kilder 
 Tasiilaq/Angmagssalik / red. af J. Fisker med bidrag af J. Donner. – Umanak : Nordiske Landes Bogforlag, 1984. – .
 Kârale Andreassen : En østgrønlandsk kunstner / Ib Geertsen. – Nuuk : Atuakkiorfik, 1990. – .

Referencer

Eksterne henvisninger 
 Eksempler på tegninger.
 Kommunen Sermersooq 
 Grønlands Selvstyre 
 Guardian 
 Lokalt webkamera fra Tasiilaq

Kunstnere fra Grønland
Malere fra Grønland
Tegnere fra Grønland
Joan Bláfoss

Joan Bláfoss (født 11. september 1980) er en dansk/færøsk triatlet og løber som er medlem af KTK 86.

Bláfoss dyrkede rytmisk gymnastik i sin ungdom.
Hun prøvede triathlon første gang, da hun var elev på Idrætshøjskolen i Sønderborg 2002, men kom først rigtig i gang med systemstisk træning i 2004. I 2007 debuterede hun i internationale konkurrencer, idet hun deltog i 7.3 i Antwerpen i Belgien. Efterfølgende stillede hun op til DM i duathlon på langdistance. Hun vandt mesterskabet og blev udtaget til VM i lang duathlon, hvor hun opnåede en 6. plads. I 2008 kom den første internationale sejr, da hun vandt halvironmanen i Lissabon. Konkurrencen var også udtagelse til VM i langdistance triathlon.

I favorit disciplin løb har hun nået resultater på nationalt niveau; bl.a DM-sølv på 10 km landevej 2008 og 2010 samt bronze på lang cross 2008.

Bláfoss trænes af Jens Lunekilde.

Bláfoss læste medicin på Københavns Universitet og blev uddannet læge i 2012. Siden 2012 har hun arbejdet som reservelæge ved Sygehus Sønderjylland

Internationale mesterskaber og løb 
 2011 Frankfurt marathon, blev nummer 34 og satte ny færøsk rekord i marathonløb med tiden 2.50.09 timer.
 2008 VM lang (4km, 120km, 30km) indivduelt: 7.plads, hold:  
 2007 Island Games, Rhodos Hold-triatlon  
 2007 VM duathlon langdistance 6. plads

Danske mesterskaber 
  2010 DM 10km landevej, løb 
  2008 DM lang (½ ironman), triatlon
  2008 DM sprint, triatlon
  2008 DM-holdsprint, triatlon
  2008 DM 10km landevej, løb 
  2008 DM lang cross, løb
  2007 DM triatlon sprint individuel
  2007 DM holdsprint
  2007 DM kortdistance
  2007 DM duatlon langdistance
  2006 DM holdsprint

Eksterne henvisninger 
 Statletik.dk – Profil – Joan Bláfoss
 Joan Bláfoss webside 
 Joan Bláfoss – REVOLUTION3 Triathlon – Middlebury, Connecticut

Noter 

Triatleter fra Danmark
Langdistanceløbere fra Danmark
Langdistanceløbere fra Færøerne
Atleter fra Færøerne
Atleter fra KTK 86
Occidental College

Occidental College er et liberal arts college beliggende i Los Angeles i Californien i USA. Occidental College blev grundlagt i 1887 og er en af de ældste på den amerikanske vestkyst. Skolen har for nylig fået opmærksomhed fra USAs præsident Barack Obama, der gik i skole i to år før han flyttede til Columbia University.

Eksterne henvisninger 

Officielt websted

Uddannelsesinstitutioner i USA
Dionigi

Marco Dionigi, bedre kendt som Dionigi er en electro-producer fra Italien.

Tjek fødsels- og dødsår
Musikere fra Italien
Pleasurekraft

Pleasurekraft er en Electronica-duo fra USA. Pleasurekraft består af Kaveh Soroush & Charles Gudagafva.

Eksterne henvisninger 
  Interview Pleasurekraft – Actualites Electroniques
  Interview Pleasurekraft – Actualites Electroniques

Musikgrupper fra USA
Leopold Gregori

Leopold Gregori er en techno-producer fra Frankrig.

Tjek fødsels- og dødsår
Musikere fra Frankrig
Badstuestræde (København)

Badstuestræde er en gade i Københavns indre by. Gaden er kendt siden 1400-tallet og har navn efter Strandbadstuen, som lå nær havnen ved gadens udløb i Kompagnistræde. Badstuen blev lukket i 1509.

Eksterne henvisninger

Noter 

Gader i Indre By (København)
Cage & Aviary

Cage & Aviary er en Electronica-duo fra Storbritannien.

Musikgrupper fra Storbritannien
Gammel Mønt

Gammel Mønt er en gade i Indre By i København. 

Gammel Mønt har sit navn efter den tidligere møntproduktion på pladsen. Kort før år 1500 begyndte man at slå de første mønter i København i den tidligere Vingården, som så blev til Møntergården. I kælderen under Magasin du Nord findes stadig de hvælvede rum hvor mønterne blev slået. Fra 1671 flyttede møntproduktionen til Borgergaden. Grundene omkring Møntergården bebyggedes cirka 1630-1650, hvor der blev rejst en række huse fra Møntergade mod syd, og samtidig hermed opstod en gade i forbindelse med en lille passage mellem Antonigade og Grønnegade. På nær et enkelt er alle forhusene på sydsiden af Gammel Mønt fredet og deres bygningshistorie kan føres tilbage til tiden kort efter Københavns brand 1728, hvor typehuse af forskellig slags opførtes. Håndværkere og handlende flyttede ind i de færdige beboelser. 

Gader i Indre By (København)
Kitty, Daisy & Lewis

Kitty, Daisy & Lewis er en trio fra Storbritannien, der består af de tre søskende Kitty Durham, Daisy Durham og Lewis Durham.

Diskografi 
 A–Z of Kitty, Daisy & Lewis: The Roots of Rock 'n' Roll (2007, compilation album featuring one song by the trio)
 Kitty, Daisy & Lewis (2008, Sunday Best) UK No. 149
 Kitty, Daisy & Lewis (2009, DH Records, US only)
 Smoking in Heaven (2011) UK No. 145, AUS No. 96
 The Third (2015) AUS No. 82
 Superscope (2017)

Noter 

Musikgrupper fra Storbritannien
Musikgrupper fra 2000
Vandstjerne

Vandstjerne (Callitriche) er en slægt med 25-30 arter, der er udbredt over hele verden undtagen det sydlige Afrika. Det er en- eller flerårige, urteagtige planter med en krybende vækst eller en nedsænket livemåde. Skuddenen er trådagtige og bærer modsatstillede blade. Bladenes form varierer stærkt mellem arterne og afhængigt af voksestedets miljø. Planter, der er nedsænket i vand, har oftest smalt lancetformede eller linjeformede blade, hvorimod planter, der har stænglerne over vandet, har elliptiske eller spatelformede blade, og planter på tørt land har ægformede eller runde blade. Blomsterne er enkønnede, og planterne kan være enten særkønnede eller tvebo. Blomsterne sidder enkeltvis eller parvis i bladhjørnerne. Hanlige blomster består kun af 1-3 støvdragere, mens de hunlige består af en frugtknude med to grifler. Frugterne er firedelte, bæragtige spaltefrugter.

Slægten Vandstjerne er den eneste, hvor man har påvist både vandbåren og luftbåren befrugtning 

 Rosetvandstjerne (Callitriche cophocarpa)
 Smalbladet vandstjerne (Callitriche hamulata)
 Høstvandstjerne (Callitriche hermaphroditica)
 Fladfrugtet vandstjerne (Callitriche platycarpa)
 Storfrugtet vandstjerne (Callitriche stagnalis)
 Stilkfrugtet vandstjerne (Callitriche brutia)

 Callitriche deflexa
 Callitriche fallax
 Callitriche palustris

Note 

Vejbred-familien
Novelleforlaget

Novelleforlaget.dk var et dansk forlag der blev grundlagt i 2008 og ophørte i 2011.
Forlaget udgav noveller på nettet til at læse på computer, smartphone, e-bogslæser eller på tryk.
I 2010 startede forlaget hjemmesiden novelleundervisning.dk med digitalt undervisningsmateriale til folkeskoler, gymnasier og andre undervisningsinstitutioner.
Bag forlaget stod Vivian Evelyn Lee Chrom og Anne Zenon.

Forlaget udgav først og fremmest noveller af danske forfattere som f.eks. Jan Sonnergaard, Dorthe Nors og Kåre Bluitgen. Man kunne også læse noveller af nye forfattertalenter som Cecilie Lolk Hjort og A. Silvestri, og klassikere skrevet af f.eks. H.C. Andersen, B.S. Ingemann og Steen Steensen Blicher.

Forlagets noveller var endvidere tilgængelige hos landets boghandlere.

Henvisninger 

Forlag fra Danmark
Etableret i 2008
Skedemosse

Skedemosse er en offermose på den svenske ø Öland. Området ligger i nærheden af landsbyen Köpingsvik. I dag er den en del af projektet Natura 2000.

Det er sandsynligt at søen i slutningen af det andet århundrede og langt ind i det femte århundrede i vor tid har været en hellig sø, hvor der regelmæssig blevet sænket offergaver. De fundne våben var bevidst ødelagt. Ofringerne skulle tjene guderne.

I 1600-tallet begyndte arbejdet med tørlægningen af den gamle mose, som tidligere var en indsø. Søen blev endeligt tørlagt i det 19. århundrede. Søen var omkring 300-tallet en af Sveriges mest betydningsfulde offerpladser. Ofringerne var overvejende våben og dyr, men der forekom også menneskeofringer.

I begyndelsen af vor tidsregning i jernalderen var der stadig små flader med åbent vand, som var omgivet af mose. Landskabet omkring det var uden skov og kun tyndt befolket. Der var ingen landsbyer, men kun enkelte gårde. Der græssende kvæg på engene og der var mindre kornagre.

Udgravningerne 
1901-02 blev området for første gang arkæologisk udgravet, og der blev fundet sværd, økser og spydspidser af jern. 1949 og 1959 blev der fundet to guldringe. 1961 blev der på det samme 200 m² store område yderligere fundet 5 guldringe. De i alt syv guldringe har tilsammen en vægt på 1,3 kilogram. Der udover blev der fundet romerske sølvmønter og forsølvede bronzebeslag på bælter fra romerske officerer. Foruden våben og spydspidser blev der også fundet dyreknogler og resterne af et menneskeskelet. I et naboområde blev der udgravet våben, sværd, og enkeltdele fra sværdskeder af bronze, spænder, våbenklinger og hesteseletøj. Den stærke koncentration af fundene kan tilbageføres til, at der har været en landtunge, hvorfra det var muligt at skubbe offergaverne ud i søen. 1928 blev der på vestsiden af mosen fundet enkelte våben, sværd, sværdskeder, og dyre og menneskerknogler.

De våbenløse fund i den nordlige del af søen skyldes sandsynligvis, at den lokale befolkning har brugt stedet til ofringer, som et led en normal frugtbarhedskult. Der er fundet ca. 30 menneskeskeletter, hvoraf en af dem sandsynligvis har været menneskeofringer.

I en af gården Skedemosses sidebygninger er der indrettet et museum som informerer om mosen og de arkæologiske udgravninger. Museet er åbent for besøgende hele året.

Litteratur 
 Michael Müller-Wille: Opferkulte der Germanen und Slaven, Theiss, Stuttgart 1999, , S. 60–63

Ekstern henvisning 
 Skedemosse Museum 

Skandinavisk jernalder
Öland
Arkæologiske områder
Angus McLaren

Angus McLaren (født 3. november 1988 i Leongatha i Victoria) er en australsk skuespiller. Han er bedst kendt for sin optræden i H2O: Just Add Water, hvor han spillede Lewis McCartney.

Angus McLaren har også haft en rolle i The Amanda Show i en episode hvor han var Zane Beber, den nye elev.

Filmografi 
 Something in the Air (2000-2002)
 Shuang Tong (2002)
 Worst Best Friends (2002)
 Neighbours (2002-2003)
 The Saddle Club (2003)
 CrashBurn (2003)
 Fergus McPhail (2004)
 Silversun (2004)
 Last Man Standing (2005)
 Blue Heelers (2003-2005)
 Court of Lonely Royals (2006)
 H2O (2006-2010)
 All Saints (2008)
 Packed to the Rafters (2008-???)

Eksterne henvisninger 

 

Skuespillere fra Australien
Maria Theresia af Østrig (1638-1683)

Maria Theresia af Østrig, Infanta af Spanien, Infant af Portugal, Ærkehertug af Østrig (spansk: María Teresa; fransk Marie Thérèse) (10. september 1638 – 30. juli 1683) var datter af Filip 4. af Spanien og Elizabeth af Frankrig og var fransk dronning, da hun var gift med Ludvig 14. (også kaldt Solkongen).

Børn 
 Ludvig af Frankrig, Den Store Dauphin (1661–1711)
 Anne Elisabeth af Frankrig (18. november 1662–1662)
 Marie Anne af Frankrig (16. november 1664–1664)
 Marie Thérèse af Frankrig (1667 – 1672) "Madame Royale"
 Philippe Charles af Frankrig , Hertug af anjou (1668–1671)
 Louis François af Frankrig , Hertug af anjou (1672)

Eksterne henvisninger 

Dronninger af Frankrig
Huset Habsburg
Personer fra Spanien
Personer i Frankrigs historie
Dordrechtsynoden

Dordrechtsynoden var en synode afholdt af den reformerte kirke i Dordrecht i Nederlandene.

Synoden, som også blev kaldt "den reformerte kirkes store synode", holdtes i perioden 13. november 1618 til 19. maj 1619 i Dordrecht for at undertrykke arminianerne og fastsætte det strengt calvinistiske dogme især om prædestinationen. 

Arminianernes lære forkastedes, og de udelukkedes af samfundet. Dogmet om den absolutte prædestination fastsloges, og fem strengt ortodokse læresætninger affattedes; for de hollandske reformerte opstilledes Den belgiske Bekendelse og Heidelberg-katekismen som bekendelsesskrifter. 

Nederlandene, de fleste Schweiz-kantoner og Rhinpfalz, de franske reformerte og de engelske puritanere sluttede sig til Dordrechtsynodens beslutninger.

Litteratur 
 Acta Synodi nationalis Dortrechti habitæ (Dordrecht 1620)
 Acta et scripta synodalia Dordracena ministrorum Remonstrantium (Harderwyk 1620)
 M. Graf, Beiträge zur Geschichte der Synode zu Dordrecht (Basel 1825).
 Aza Goudriaan og Fred van Lieburg (red.): Revisiting the Synod of Dordt (1618-1619) (=Brill's series in church history, bd. 49) (Leiden og Boston: Brill, 2011).

Kirkekonciler
Begivenheder i 1618
Begivenheder i 1619
Heidelberg-katekismen

Heidelberg-katekismen er navnet på et af de vigtigste reformerte bekendelsesskrifter.

Den blev udarbejdet ved en kommission på foranstaltning af kurfyrst Friedrich 3. af Pfalz. Hovedforfatteren var Zacharias Ursinus, mens
Caspar Olevianus primært stod for redigeringen og muligvis også spørgsmål nr. 80. Katekismen udkom første gang i 1563. 

I løbet af 16. og 17. århundrede fandt den godkendelse hos de fleste reformerte kirkesamfund, og den er "Enhedsbåndet" mellem dem. På grund af dens fromme og opbyggelige tone har den været stærkt benyttet som andagtsbog, og den nævnes ved siden af Thomas a Kempis’ Kristi Efterfølgelse og Luthers lille Katekismus som en af de bøger, der næst efter Bibelen er oftest optrykt og mest udbredt. 

Over for lutheranisme indtager den en fredelig holdning, den udelader enhver polemik mod den lutherske nadverlære og går meget let hen over prædestinationen. Oprindelig var den affattet i 128 spørgsmål og svar; men i 2. og 3. udgave fik kurfyrsten indføjet et nyt (nr. 80), der indeholdt en skarp afvisning af den romerskkatolske messe. 

Dispositionen følger i øvrigt tankegangen i Romerbrevet og falder i tre dele: Menneskets elendighed, Menneskets frelse (herunder de tre trosartikler og sakramenterne) samt den taknemlighed, som må blive følgen deraf (herunder de 10 bud og Fadervor).

Se også 
 Dordrechtsynoden

Eksterne henvisninger 
 Heidelberg-katekismen på dansk (HTML)

Litteratur 
 H. Dalton, Der Heidelberger-Katechismus als Bekenntniss und Erbauungs-buch [2. oplag 1883].
 Teksten er udgivet af A. Lang, Der Heidelberger Katechismus [1907]).
 Ursinus, Zacharias Heidelberg-katekismen [Forlaget Latria, 2013]
 Ursinus, Zacharias Commentary on the Heidelberg Catechism [Presbyterian & Reformed, 1985]

Noter 

Reformationen
Calvinisme
Litteratur om religion
Katekismen
Katekismus
Schouboe

Schouboe er navnet på en uddød dansk adelsslægt og på flere borgerlige slægter.

Den adlede slægt de Schouboe føres tilbage til borgmester i Odense Jens Christensen Schouboe (1642-1719) til Margård, der var fader til landsdommer, etatsråd Christian Schouboe (1686-1735) og til stiftamtmand, konferensråd Oluf Borch de Schouboe (1689-1763), der 1747 optoges i adelstanden; hans søn, stiftamtmand Christian de Schouboe (1737-1789) var fader til norsk statsrådssekretær Ulrik Frederik Anton de Schouboe (1782-1863) og til norsk statsråd Oluf Borch de Schouboe (1777-1844), med hvis søn norsk undertoldbetjent Vilhelm Christian de Schouboe (1811-1892) den adlede slægt uddøde.

Af borgerlige familier findes flere, hvis genealogiske forhold ikke er klarlagt; nævnes kan således kaptajn Christian Knudsen Schouboe (ca. 1669-1742), hvis søn, sognepræst Christian Christiansen Schouboe (1736-1787) var fader til skolemand Frederik Christian Schouboe (1766-1829).

En præsteslægt Schouboe føres tilbage til borger i Viborg Jesper Nielsen Schouboe (død 1741), der var fader til sognepræst i Hove Urban Christian Schouboe (1712-1780) og til sognepræst i Bøvling Jens Nicolai Schouboe (1708-1789), af hvis sønner skal nævnes hører ved Metropolitanskolen Peder Schouboe (1744-1777), sognepræst i Dybe og Ramme Jesper Schouboe (1748-1802) og sognepræst i Glostrup, amtsprovst Niels Schouboe (1757-1831); denne var fader til gårdejer, cand.phil. Frands August Schouboe (1801-1874), hvis søn boghandler Niels Theodor Schouboe (1844-1916) var fader til malerne Poul (Pablo) Sadolin Schouboe (1874-1941) og Henrik August Schouboe (1876-1949).

Se også 
 Schousboe

Kilder 
 Albert Fabritius, "Schouboe", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Bernt Moe: Tidsskrift for den norske Personalhistorie, Ny Rk., Hft. 2, 1847, s. 130 ff.
 Danmarks Adels Aarbog, XXXI, 1914, S. 434 ff.
 Frantz Frederik Møller: Stamtavle over de til Brødrene Petersens Jomfrukloster adkomstberettigede Familier, 1884, s. 20 ff.
 J.Th. Sadolin: Slægten Sadolin gennem 300 Aar, 1924, s. 77, 87.

 
Slægter fra Danmark
Adelsslægter fra Danmark